EkBass/fiwiki-20250220-pages-articles huggingface dataset:
Rauhanpalkinto

Rauhanpalkinto on valtion, kansainvälisen järjestön tai hallituksista riippumattoman järjestön julkinen tunnustus rauhan tai ihmisoikeuksien edistämisestä. Koska keinot rauhan tai ihmisoikeuksien edistämiseen vaihtelevat erityisesti kylmän sodan aikana osapuolet myönsivät palkintoja tahoille, joille toiset eivät olisi todennäköisesti sisäpoliittisesta syystä myöntäneet. Länsimaisia rauhanpalkintoja myönnettiin toisinajattelijoille ihmisoikeuksien edistämisestä, kun taas neuvostoliittolainen palkinto meni usein rauhaa pasifismin ja aseistariisunnan keinoin edistäville henkilöille. Ihmisoikeuksien korostaminen heikensi kommunististen puolueiden arvovaltaa vaikuttaa toisinajattelijoihinsa, kun taas asevarustelun kritisoiminen heikensi länsimaiden arvovaltaa, erityisesti Yhdysvaltain teknis-taloudellista johtoasemaa asevarustelussa. *
Bui

Bui () on kaupunki Kostromajoen varrella Kostroman alueella Keski-Venäjällä, noin 400 km Moskovasta koilliseen. Vuonna 2010 sen väkiluku oli noin 25 000 asukasta. ==Historia== Bui oli alun perin merjalaisten kauppapaikka ja linnoituskukkula noin 400-500 jaa. Alue oli suomensukuisten kansojen asuttama Venäjän mongolivalloitukseen saakka 1237-1238. Historiankirjoituksessa Bui mainitaan vuonna 1536 Kostroma- ja Vjoksa-jokien yhtymäkohdassa olevana, Moskovan Venäjän itärajaa suojaavana linnoituksena, joka oli rakennettu tuon aikaisen Venäjän hallitsijan, Iivana Julman äidin Jelena Glinskajan määräyksestä. Kaupungin aseman Bui sai 1778 Katariina Suuren valtakaudella. Pietarin-Vjatkan (Kirovin) rautatietä rakennettaessa Buin väkiluku kasvoi nopeasti noin tuhannesta 3500:aan vuonna 1913 (rata valmistui 1908). Buin asema sijaitsi 682 virstaa Pietarista itään, ja 576 virstaa Moskovasta. Vuosina 1914-1915 venäläiset rakensivat alueelle suuren vankileirin itävaltalaisia, unkarilaisia ja saksalaisia sotavankeja varten. Se sijaitsi Koregassa kolme virstaa Buista etelään Kostroman länsirannalla. Kun kaikki vangit vapautettiin Brest-Litovskin rauhan ehtojen mukaan maaliskuussa 1918, leiri jäi tyhjäksi. Leiristä tuli pian sen jälkeen suomalaisten, Suomen sisällissodan jälkeen maasta paenneiden punaisten siirtokunta. Parhaillaan kesällä 1918 tässä Buin siirtolassa oli yli 3000 suomalaista. Väkiluku väheni kuitenkin nopeasti syksyä kohti. Lopullisesti suomalaisasutus seudulta hävisi Stalinin puhdistuksissa 1936-1938. Luokka:Kostroman alueen kaupungit
Kostroma (joki)

Kostroma () on Volgan vasemmanpuoleinen sivujoki Keski-Venäjällä Kostroman ja Jaroslavlin alueilla. Kostromajoki on 354 kilometrin pituinen ja sen valuma- alue kattaa 16 000 neliökilometriä. Joki on jäässä marraskuulta huhti- toukokuun vaihteeseen. Kostroman kaupunki sijaitsee Kostroman ja Volgan yhtymäkohdassa. Kostroman varrella sijaitsevat Buin ja Soligalitšin kaupungit. ==Lähteet== ==Aiheesta muualla== *Maantieteellisen kokoelmaverkkosanakirjan artikkelit joesta Luokka:Jaroslavlin alueen joet Luokka:Kostroman alueen joet
Geuzenpenning-mitali

Geuzenpenning-mitali on alankomaalainen tunnustus, joka myönnetään vuosittain ihmisoikeuksien edistämisestä. Se on myönnetty vuosittain vuodesta 1987 lähtien Vlaardingenin kaupungissa. Geuzenpenning on Geuzen Resistance 1940–1945 -säätiön aloite. Järjestö on saanut nimensä vastarintaryhmästä Geuzen, joka oli aktiivinen toisen maailmansodan aikana Vlaardingenin, Maassluisin ja Rotterdamin ympäristössä. Vastarintaryhmä puolestaan sai nimensä Geuzenista. Se oli aseellisten ryhmien yhteenliittymä, joka taisteli Espanjan miehitystä vastaan Alankomaissa 1500-luvulla Alankomaiden kapinan aikana. Saksalaiset joukot teloittivat toisen maailmansodan viisitoista Geuzen-rymään kuulunutta Waaldorpin tasangolla 13. maaliskuuta 1941 yhdessä Amsterdamin helmikuun lakkojen kolmen johtajan kanssa. Kunnioittaakseen kaatuneitten tovereittensa ja Geuzen-ihanteitten muistoa sodan jälkeen eloonjääneet ryhmän jäsenet perustivat Geuzen Resistance 1940–1945 -säätiön demokratian edistämiseksi ja ylläpitämiseksi Alankomaissa sekä tietoisuuden lisäämiseksi kaikista diktatuurin, syrjinnän ja rasismin muodoista. ==Palkitut== Vuosi Saaja Maa 1987 Amnesty Internationalin Alankomaiden osasto 1988 kuningatar Vilhelmiina 1989 Helmikuun 1941 säätiö 1990 Richard von Weizsäcker 1991 Bernardus IJzerdraat 1991 László Tőkés 1992 Anne Frankin säätiö 1993 Max van der Stoel 1994 Lääkärit ilman rajoja Alankomaiden osasto 1995 Václav Havel 1996 Harry Wu 1997 Toukokuun aukion äidit 1998 Vera Chirwa 1998 Noel Pearson 1998 Muchtar Pakpahan 1998 Rosalina Tuyuc 1998 Sergei Kovaljov 1999 İnsan Hakları Derneği -järjestö 2000 Nataša Kandić 2000 Veton Surroi 2001 Euroopan romanien oikeuksien keskus 2001 Landelijke Sinti Organisatie 2002 Asma Jahangir 2003 Defence for Children International 2004 Íngrid Betancourt 2005 International Campaign for Tibet 2006 Haitham Maleh 2007 Human Rights Watch 2008 Martti Ahtisaari 2009 Al Haq PLO 2009 B'Tselem 2010 Betty Bigombe 2011 Sima Samar 2011 Alankomaiden asevoimat 2012 Grigori Švedov 2013 Radhia Nasraoui 2014 Thomas Hammarberg 2015 Free Press Unlimited 2016 Migrant Offshore Aid Station kansainvälinen järjestö 2017 Alice Nkom 2017 Michel Togué 2018 Girls Not Brides: The Global Partnership to End Child Marriage kansainvälinen järjestö 2019 Padre Alejandro Solalinde Guerra 2021 Małgorzata Gersdorf 2022 Lawyers for Lawyers 2023 Assistance Association for Political Prisoners (AAPP) == Lähteet == Luokka:Rauhanpalkinnot Luokka:Ihmisoikeuspalkinnot
Olof Palme -palkinto

Olof Palme -palkinto () on ruotsalainen rauhanpalkinto, johon sisältyy 100 000 Yhdysvaltain dollarin arvoinen lahjoitus ja diplomi. ==Palkinnon saajat== Vuosi saaja Maa tai järjestö 1987 Cyril Ramaphosa Etelä-Afrikka 1988 YK:n rauhanturvaajajoukot pääsihteeri Javier Pérez de Cuéllar johdolla Yhdistyneet kansakunnat 1989 Václav Havel 1990 Harlem Désir ja SOS Racisme 1991 Amnesty International 1992 Arzu Abdullayeva 1992 Anahit Bayandour 1993 Students for Sarajevo Bosnia ja Hertsegovina 1994 Wei Jingsheng 1995 Fatahin nuorisojärjestö PLO 1995 Israelin työväenpuolueen nuorisojärjestö 1996 Casa Alianza 1997 Salima Ghezali 1998 riippumaton tiedonvälitys entinen Jugoslavia 1999 Föräldragruppen i Klippan 2000 Bryan Stevenson 2001 Fazle Hasan Abed / 2002 Hanan Ashrawi 2003 Hans Blix 2004 Ludmila Alekejeva Sergei Kovaljov Anna Politkovskaja 2005 Aung San Suu Kyi Burma 2006 Kofi Annan 2006 Mossaad Mohamed Ali 2007 Parvin Ardalan 2008 Denis Mukwege 2009 Carsten Jensen 2010 Eyad El- Sarraj 2011 Lydia Cacho 2011 Roberto Saviano 2012 Radhia Nasraoui 2012 Waleed Abulkhair 2013 Rosa Taikon 2014 Xu Youyu 2015 Mitri Raheb 2015 Gideon Levy 2016 Spyridon Galinos 2016 Giusi Nicolini 2017 Hédi Fried 2017 Emerich Roth 2018 Daniel Ellsberg 2019 David Cornwell aka. John le Carré 2020 Black Lives Matter Global Network Foundation kv. 2021 Numerointia muutettiin niin, että palkinnon vuosi vastaa sen myöntämisvuotta. Aukkoa ei jää, vaan Black Lives Matter Global Network Foundationin palkintoa seuraavana vuonna palkittiin Gualinga. 2022 Patricia Gualinga 2023 Marta Chumalo Eren Keskin Narges Mohammadi == Lähteet == Luokka:Rauhanpalkinnot
Junus-bek Jevkurov

Junus-Bek Bamatgirejevitš Jevkurov (, s. 29. heinäkuuta 1963, Tarskoje, Pohjois-Ossetian ASNT), on venäläinen sotilas ja poliitikko. Hän oli vuosina 2008–2019 Ingušian tasavallan presidentti. Kesällä 2019 Jevkurov siirtyi Venäjän varapuolustusministeriksi. Jevkurov ylennettiin joulukuussa 2024 armeijakenraaliksi. Jevkurov syntyi Prigorodnyin piirissä, joka jo tuolloin kuului Pohjois-Ossetiaan. Hän on kansallisuudeltaan inguuši. Hän liittyi 1982 Tyynenmerenlaivaston merijalkaväkeen. Hän kävi Rjazanissa laskuvarjojoukkojen koulun, josta valmistui 1989. Vuonna 1997 hän valmistui Frunzen sotilasakatemiasta ja 2004 pääesikunnan akatemiasta. Hän palveli laskuvarjojoukoissa ja yleni 217. kaartinrykmentin pääesikuntaan 98. Svirskin kaartindivisioonassa Ivanovossa. Kesäkuussa 1999 hän palveli joukossa, joka marssi Bosniasta Kosovoon ja otti haltuunsa Pristinan lentokentän. Vuodesta 2004 hän oli Volgan-Uralin sotilaspiirin tiedusteluosaston varapäällikkö Jekaterinburgissa. Presidentti Vladimir Putin luovutti henkilökohtaisesti Kremlin suuressa salissa eversti Jevkuroville Venäjän federaation sankarin arvonimen ja mitalin 13. huhtikuuta 2000 toisesta Tšetšenian sodasta. Tiedustelujoukkojen everstiluutnanttina hän vapautti 12 panttivankina pidettyä sotilasta. Jevkurov on lisäksi palkittu Punatähden kunniamerkillä urheudesta. Presidentti Dmitri Medvedev nimitti hänet 30. lokakuuta 2008 väliaikaiseksi Ingušian presidentiksi. Tasavallan parlamentti vahvisti nimityksen seuraavana päivänä. Jevkurov joutui 22. kesäkuuta 2009 Nazranissa murhayrityksen kohteeksi. Presidentin autosaattueeseen kohdistuneessa pommi-iskussa kuoli kolme henkivartijaa ja Jevkurov loukkaantui vakavasti. Hän palasi kuitenkin töihin jo elokuussa 2009. Jevkurov on ollut vastakkain Ingušian uskonnollisen johdon kanssa. Hän päätti laillistaa alueen maltilliset salafistiset ryhmät ja liitti heidän moskeijansa paikallisen muftiaatin alaisuuteen. Salafismi on nopeasti saavuttanut suosiota ja jopa syrjäyttänyt paikallisen perinteisen suufilaisen islamin koulukunnan. Lisäksi Jevkurov on sulkenut uskonnollisen radioaseman Angusht, estänyt uuden moskeijan rakentamisen Magasiin ja määrännyt toistuvia ratsioita madrassoihin. Lisäksi hän määräsi moskeijoiden saarnat tallennettaviksi videolle myöhempää tarkastelua varten. Toukokuussa 2018 Ingušian Muslimien hengellinen kokous julisti Jevkurovin ekskommunikaatioon, eikä pidä häntä enää muslimina, eikä hän saa osallistua muslimien tilaisuuksiin. ==Lähteet== ==Aiheesta muualla== * http://www.warheroes.ru/hero/hero.asp?Hero_id=7669 Luokka:Venäjän federaation kuvernöörit ja aluejohtajat Luokka:Ingušialaiset poliitikot Luokka:Vuonna 1963 syntyneet Luokka:Elävät henkilöt
Enqvist

Enqvist (kirjoitusasuina myös Enquist tai Enkvist) on ruotsinkielinen sukunimi, joka suomeksi tarkoittaa katajanoksaa. Nimi voi viitata seuraaviin henkilöihin: ==Enqvist== * Anders Erik Wilhelm Enqvist (1821–1891), suomalainen kenraalimajuri * Eero Enqvist (s. 1966), näyttelijä ja viittomakielen tulkki * Frans Enqvist (1859–1903), suomalainen toimittaja ja suomentaja * J. K. Enqvist (1863–1920), suomalainen toimittaja, Kansan Lehden päätoimittaja 1898–1901 * J. W. Enqvist (1853–1907), suomalainen tehtailija ja liikemies, J. W. Enqvist Oy:n perustaja * Jaakko Enqvist (1877–1933), suomalainen sosialistipoliitikko * Jan Enqvist (s. 1966), Mobilisti-lehden ent. päätoimittaja * Jens Enqvist (1923–2013), suomenruotsalainen runoilija * Kaarlo Enqvist-Atra (1879–1961), suomalainen kuvataiteilija ja kirjailija * Kari Enqvist (s. 1954), Helsingin yliopiston teoreettisen fysiikan professori * Mervi Enqvist, Inderjit Kaur Khalsa (ent. Mervi Rannikko, s. 1970), elokuvaohjaaja ja joogaopettaja * Oskar Enqvist (1849–1912), suomalainen Venäjän laivaston vara-amiraali * Ove Enqvist (s. 1953), suomalainen tietokirjailija * Simon Enqvist (s. 1988), suomalainen jalkapallomaalivahti * Thomas Enqvist (s. 1974), ruotsalainen tennispelaaja ==Enquist== * Karl Enquist (1890–1934), suomalainen jääkärikapteeni * Paul Enquist (s. 1955), yhdysvaltalainen soutaja ja olympiavoittaja * Per Olov Enquist (1934–2020), ruotsalainen kirjailija ==Enkvist== * Ernst Enkvist (1931–2023), suomalainen laivanrakennusopin professori * Ludvig Enkvist (1856–1934), suomalainen rovasti ja kirjailija * Nils Erik Enkvist (1925–2009), suomalainen kielitieteilijä ja akateemikko, Åbo Akademin kansleri * Terje Enkvist (1904–1975), suomalainen kemisti, professori
Luettelo Kanadan lentoyhtiöistä

Tämä on luettelo Kanadan lentoyhtiöistä joilla on virallinen lentotoimilupa Kanadan Civil Aviation Authorityltä. Lentoyhtiö IATA ICAO Kutsukoodi Päälentokentät Notes Adlair Aviation Cambridge Bayn lentoasema Tilauslento ja sairaankuljetuslentoja Adler Aviation SWH SHOCKWAVE Aeropro APO AEROPRO Air Canada AC ACA AIR CANADA Air Canada Jazz JZA JAZZ Air Canada Jetz Air Creebec CRQ CREE Air Express Ontario Air Georgian GGN GEORGIAN Air Inuit AIE AIR INUIT Montreal-Pierre Elliott Trudeaun kansainvälinen lentoasema Air Labrador LAL LAB AIR Air Mikisew Air North ANT AIR NORTH Air Nunavut BFF AIR BAFFIN Iqaluitin lentoasema Air Saguenay Air Satellite ASJ SATELLITE Air Southwest Airspeed Aviation SPD SPEEDLINE Air Tindi 8T Yellowknife & Fort Simpson Airport Air Transat TS TSC AIR TRANSAT Aklak Air 6L AKK AKLAK Inuvik (Mike Zubko) Airport Alberta Citylink ABK ALBERTA CITYLINK Alkan Air AKN ALKAN AIR Alta Flights ALZ Arctic Sunwest Charters Yellowknifen lentoasema ainoastaan tilauslentoja Bar XH Air BXH PALLISER BCWest Air Bearskin Airlines BLS BEARSKIN Brock Air Services BRD BROCK AIR Buffalo Airways J4 BFL BUFFALO Hay Riverin lentoasema Calm Air CAV CALM AIR Canadian Metro Airlines Canadian North MPE EMPRESS Yellowknifen lentoasema Lentokone vuokrattu Regional 1 yhtiöltä tunnuksella TSH/TRANSCANADA CanJet CJA CANJET Cargojet Airways CJT CARGOJET Central Mountain Air GLR GLACIER CHC Helicopter HMB HUMMINGBIRD Cloud Air Corporate Express CPB PENTA Cougar Helicopters CHI COUGAR Craig Air Enterprise Airlines First Air FAB FIRST AIR Yellowknifen & Iqaluitin lentoasemat Flair Airlines FLE FLAIR Green Air Harbour Air Harv's Air Service Hawkair HeliJet JBA HELIJET Innu Mikun Airlines Integra Air KD Air KDC KAY DEE Keewatin Air FK Rankin Inletin lentoasema Kelowna Flightcraft Air Charter KFA FLIGHTCRAFT Kenn Borek Air KBA BOREK AIR Calgaryn kansainvälinen lentoasema Keystone Air Service KEE KEYSTONE Kivalliq Air FK Winnipeg James Armstrong Richardsonin kansainvälinen lentoasema Kootenay Direct Airlines Lakeland Aviation Maritime Air Charter Morningstar Air Express MAL MORNINGSTAR Nolinor Aviation NRL NOLINOR North Cariboo Air NCB NORTH CARIBOU Northern Thunderbird Air NTA THUNDERBIRD Northwestern Air PLR POLARIS North-Wright Airways HW NWL NORTHWRIGHT Norman Wells Airport Orca Airways Pacific Coastal Airlines PCO PASCO Pascan Aviation PSC PASCAN Perimeter Aviation PAG PERIMETER Porter Airlines POE PORTER AIR Prince Edward Air CME COMET Pronto Airways Provincial Airlines SPR SPEEDAIR Regional 1 TSH TRANSCANADA Salt Spring Air SkyLink Aviation SKK SKYLINK SkyNorth Air Skyservice SSV SKYTOUR Skyxpress Airline Stanton Airways Summit Air Sunwest Aviation SST SUNFLIGHT Sunwing Airlines SWG SUNWING Superior Airways Thunder Airlines THU AIR THUNDER Tofino Air Trans Capital Air Transwest Air Universal Helicopters Vancouver Island Air Voyageur Airways VAL VOYAGEUR Wasaya Airways WSG WASAYA West Coast Air Westex Airlines WestJet WJA WESTJET West Wind Aviation WEW WESTWIND White River Air WRA Wilderness Air, ltd. ==Katso myös== *Luettelo lentoyhtiöistä *Luettelo entisistä lentoyhtiöistä * Kanada
Viktor Raštšupkin

Viktor Ivanovits Raštšupkin (), s. 16. lokakuuta 1950 Kamensk-Uralsk) on entinen venäläinen kiekonheittäjä, olympiavoittaja Moskovassa 1980. Raštšupkin osallistui suurkilpailuihin vain yhden ainoan kerran ja voitti heti kultaa. Hän oli ylittänyt 50 metriä jo 1970 ja 60 metriä 1973, mutta 65 metriin hän ylsi vasta 1980. Neuvostoliiton mestaruuden hän voitti 1979. Olympialaisissa Raštšupkin heitti karsinnassa 64,78. Loppukilpailussa hän oli tasaisen kilpailun neljäntenä neljänteen kierrokseen asti, jolloin hän heitti ennätyksensä 66,64. Tämä riitti voittoon 26 sentin marginaalilla. Voittonsa aikaan Raštšupkin oli 189 cm pitkä, painoi 108 kg, asui Leningradissa ja oli ammatiltaan insinööri. Voittonsa jälkeen Raštšupkin vajosi entiselle tasolleen ja heitti 1981 vain tuloksen 62,28 eikä häntä enää koskaan valittu Neuvostoliiton joukkueeseen arvokisoihin. Al Oerterin kuoltua loppuvuodesta 2007 Raštšupkin on nyt vanhin elossa oleva miesten kiekonheiton olympiavoittaja. Hän on lähes tarkalleen kuukautta vanhempi kuin vuoden 1976 voittaja Mac Wilkins. ==Ennätykset == *Kuula 19,08 *Kiekko 66,64 ==Lähteet== Luokka:Neuvostoliittolaiset olympiavoittajat Luokka:Neuvostoliittolaiset kiekonheittäjät Luokka:Vuonna 1950 syntyneet Luokka:Elävät henkilöt
Michèle Pierre-Louis

Michèle Pierre-Louis (o.s. Duvivier, s. 5. lokakuuta 1947 Jérémie, Haiti) on Haitin entinen pääministeri. Michèle Pierre-Louis astui virkaan 17. heinäkuuta 2008 ja oli Haitin järjestyksessä toinen naispääministeri (Claudette Werleigh oli virassa 1995–1996).Haiti Analysis luettu 2.11.2008 Hän toimi pääministerinä syksyyn 2009 asti, jolloin Haitin senaatti äänesti hänen erottamisensa puolesta. Häntä oli syytetty maan talouskriisin huonosta hoidosta. ==Lähteet== Luokka:Haitin pääministerit Luokka:Vuonna 1947 syntyneet Luokka:Elävät henkilöt
Matti Makkonen

Matti Makkonen voi viitata seuraaviin: *Matti Makkonen, insinööri, matkapuhelinalan uranuurtaja * Matti Makkonen, maanviljelijä ja kansanedustaja * "Matti Makkosen ruumisarkkuliike" Pentti Saarikosken runoon Liisankadulla sävelletyssä laulussa, jonka levytti lauluyhtye Muksut.
Juovasulkahautoja

Juovasulkahautoja (Benthochromis tricoti) on yksi Tanganjikajärven endeemisistä kirjoahvenlajeista. Lajia voidaan pitää myös akvaariokalana. Luettu 2.11.2008 Luonnossa se elää 50-150 metrin syvyydessä == Koko ja ulkonäkö == Juovasulkahautojakoiras voi saavuttaa 16,5 cm pituuden, naaras jää pienikokoisemmaksi. Yleisväritykseltään laji on tumma ja kyljessä on muutama vaaleampi suomurivi. Selvimmin lajin tunnistaa sen evistä. Rintaevät ovat hyvin pitkät ja pyrstöevä on laidoilta pidentynyt. == Vesiolot ja ravinto == Parhaiten juovasulkahautoja viihtyy vedessä, jonka lämpötila on 23-25 °C . Ravintonaan laji käyttää pieniä äyriäisiä ja eläinplanktonia. == Katso myös == *Tanganjikajärven biotooppiakvaario == Lähteet == Luokka:Kirjoahvenet Luokka:Akvaariokalat
Liisankadulla

Liisankadulla on Pentti Saarikosken runo, jonka Tapio Lipponen on säveltänyt ja lauluyhtye Muksut levyttänyt 1967 albumille Viisumi keväästä syksyyn ja jo aiemmin edellisenä vuonna singlelle. Laulun nimi viittaa Helsingin Kruununhaassa kulkevaan Liisankatuun. Laulussa mainitaan Matti Makkosen ruumisarkkuliike, jolla viitataan todelliseen Liisankatu 25:ssä olevaan Mikko Monosen hautaustoimistoon ja kuvataan rakennusta ja elämää siellä, etenkin yksiöasunnoissa. Saarikosken runossa toimisto oli omalla nimellään, mutta levytettäessä se muutettiin Yleisradion vaatimuksesta. Muksut on 2000-luvulla esittänyt laulua alkuperäisellä tekstillä. ==Lähteet== Luokka:Suomalaiset runot Luokka:Suomalaiset musiikkikappaleet
William Katt

William Theodore Katt (s. 16. helmikuuta 1951) on yhdysvaltalainen näyttelijä. Hän syntyi Los Angelesissa kahden näyttelijän – Bill Williamsin ja Barbara Halen – pojaksi. Hän opiskeli Orange Coast Collegessa. Katt on esiintynyt muiden muassa elokuvissa Carrie (1976), Ensi rakkaus (1977), Villit vuodet (1978), Butch ja Kid – nuoret hurjat (1979) ja Naapurissa kummittelee (1986). Hänet nähtiin 1980-luvulla myös The Greatest American Hero -sarjassa ja Perry Mason -televisioelokuvissa. == Aiheesta muualla == * Luokka:Yhdysvaltalaiset näyttelijät Luokka:Vuonna 1951 syntyneet Luokka:Elävät henkilöt
Trimma

Trimma on tokkojen (Gobiidae) heimoon kuuluvien pienten kalojen suku, jonka jäseniä harvoin tunnistetaan lajilleen; akvaarioharrastuksen piirissä puhutaan vain Trimma-suvun tokoista. (Trimma sp.)The Marine Center, kopio Internet archivessaLive Aquaria Sukuun kuuluu noin 60 lajia.ITIS Integrated Taxonomic Information System Trimma-suvun jäseniä elää Punaisellamerellä, Intian valtamerellä: Malediiveillä ja Oseaniassa sekä Tyynenmeren länsiosassa Filippiinien saaristossa. Ne ovat pienikokoisia (alle 3 cm pitkiä) ja kirkasvärisiä, lajista riippuen erilaisin oranssin ja keltaisen sävyisin kuvioin. Trimma-tokot syövät lihapitoista ravintoa. Pienen kokonsa takia ne ovat suosittuja pienen riutta-akvaarion kaloja; niitä voi pitää jopa nanoriutta-akvaariossa.Nano Reef (Trimma) Goby GetAHugeTank == Lähteet == Luokka:Tokot
Theon Aleksandrialainen

Theon Aleksandrialainen (, n. 335 – n. 405) oli Aleksandrian Museionissa toiminut kreikkalainen matemaatikko. Hän toimitti Eukleideen Alkeiden version, johon hän lisäsi joukon selvennyksiä ja kommentaareja. Theonin versio oli pitkään ainoa Alkeista säilynyt alkukielinen versio. Sittemmin löytyneet Theonia aikaisemmat kreikankieliset Alkeiden käsikirjoituskopiot osoittavat, että Theonin tavoitteena oli muodostaa Alkeista paremmin oppikirjaksi käyvä laitos. Theon toimitti myös Ptolemaioksen Almagestin kommentoidun laitoksen. Vaikka Theonilta ei ole säilynyt omaperäisiä matemaattisia tuloksia, hänen merkityksensä opettajana ja historiallisena tietolähteenä on kiistaton. Theonin tytär Hypatia oli myös matemaatikko sekä astronomi. Hän ilmeisesti avusti isäänsä ainakin Ptolemaios-editioiden valmistamisessa. == Kirjallisuutta == * Heath, Thomas, A History of Greek Mathematics, Dover Publications, New York 1981. == Aiheesta muualla == * Theon of Alexandria School of Mathematical and Computational Sciences, University of St Andrews Luokka:330-luvulla syntyneet Luokka:400-vuosikymmenellä kuolleet Luokka:Antiikin kreikkalaiset matemaatikot
Sven Abraham Schartum

Svend Abraham SchartumLiverpool (1918- ) (myös: Sv. Schartum, 1866–1949Sven Abraham Schartum – Portrait) oli norjalainen merimiespappiForeningslivet vinner innpass ja kirjailija,Amazon.com joka kirjoitti meriaiheisia kristillishenkisiä teoksia. Hän toimi myös Norjan merimieskirkon pääsihteerinä.Grangemouth (1893-1914 og 1920-1932) Suomessa Schartum teoksiaan on julkaistu sekä suomennoksena että ruotsinnoksena. Ruotsinnoksista on vastannut Nanna Orädd ja suomennoksista Kalervo Kurkiala sekä Mika Waltarin setä, Suomen Merimieslähetysseuran johtajaJumalaa paossa kertomus Jumalan johdatuksesta – Akateeminen Kirjakauppa Toivo Waltari. == Teoksia == * Fra havn og hav. Livsskildringer og fortællinger fra Sjømandsmissionen, Oslo 1909 * Syng mig hjem! Norske sjømænds sangbog, 1909 * Ombord og i land, Oslo 1934 * Over hav og i fremmed havn. Historisk utsikt over Norges sjøfart og den Norske Sjømannsmisjon, Oslo 1942 === Ruotsinnoksia === * Underliga vägar : Upplevelser och skildringar, Stockholm, 1924 * Livet därute : Livsöden och tilldragelser, Stockholm, 1925 * Till sjöss och lands: smådrag ur minnets värld, Jönköping, 1930 * Kapten Heies ungdomshistoria och andra berättelser från sjön, Stockholm, 1930Schartum Sven ==== Nanna Oräddin ruotsinnoksia (julkaistu Suomessa) ==== * Underverk på djupet: Berättelser från livet därute, Helsinki, 1937 * Sjöfolk, Helsinki, 1935 * Hans egen mor, Helsinki, 1940Schartum Sven Abraham === Suomennoksia === * Jumala johtaa : erään merimiehen nuoruudenvaiheet, Helsinki, 1928, Suomen merimieslähetysseura * Merimiehen morsian, Karisto 1935 * Merimiespapeista ensimmäinen, 1944 == Lähteet == Luokka:Norjalaiset kirjailijat Luokka:Norjalaiset papit Luokka:Vuonna 1866 syntyneet Luokka:Vuonna 1949 kuolleet
Lokomobiili

Lokomobiili (myös höyrylokomobiilina tunnettu) on pääasiassa maatalouden voimakoneena käytetty yhdeksi kokonaisuudeksi rakennettu höyrykattila ja mäntähöyrykone teholtaan yleensä 5–10 kW, joka oli tavallisesti varustettu pyörillä niin, että sitä voitiin kuljettaa käyttöpaikalta toiselle hevosten vetämänä. Lokomobiiliksi on nimitetty myös suurempitehoisia, kiinteästi asennettavia höyrykoneen ja -kattilan yhdistelmiä, joita valmistettiin teollisuuden voimakoneiksi. Lokomobiilin polttoaineena maataloudessa käytettiin Suomessa lähes poikkeuksetta puuta. Lokomobiili kehittyi käyttökelpoiseksi Englannissa ja Yhdysvalloissa 1800-luvun puolivälissä. Suomessa ne alkoivat yleistyä 1890-luvulla, ensin ulkomailta tuotuina ja sitten kotimaassa valmistettuina. Tärkein käyttötarkoitus oli puimakoneen pyörittäminen. Polttomoottori syrjäytti lokomobiilin uusien koneiden markkinoilta 1920-luvulla. Sodan aiheuttaman moottoripolttoainepulan vuoksi lokomobiileja oli käytössä aina 1950-luvun alkuun saakka kunnes maaseudun sähköistys ja yleistyvät traktorit (joissa oli hihnapyörä paikallaan olevien kuormakoneiden pyörittämiseen) tekivät ne lopullisesti tarpeettomiksi. Enimmillään Suomessa oli käytössä noin 6 000 lokomobiilia. Oman höyrykoneensa voimalla itsenäisesti liikkumaan kykeneviä lokomobiileja nimitetään vetokoneiksi. == Aiheesta muualla == Luokka:Höyrykoneet Luokka:Maatalouskoneet
Frank Rutherford

Frank Garfield Rutherford Jr. (s. 23. marraskuuta 1964) on entinen bahamalainen kolmiloikkaaja, kotimaansa ensimmäinen yleisurheilun olympiamitalisti. Rutherford suoritti taloustieteen ja tietojenkäsittelytieteen tutkinnot Houstonin yliopistossa. Opiskeluaikanaan hänestä tuli ensimmäinen bahamalainen, joka voitti kolmesti NCAA:n kolmiloikkamestaruuden. Rutherford saavutti pronssia Indianapolisin sisäratojen MM-kilpailuissa 1987 tuloksella 17,02. Myöhemmin samana vuonna hän oli kolmas samassa kaupungissa järjestetyissä Pan-Amerikan kisoissa Athletics Pan American Games Men: Triple Jump Sports123 . Rooman MM-kilpailuissa hän putosi karsinnassa. Vuonna 1991 hän sijoittui Sevillan MM-hallikisoissa kahdeksanneksi tuloksella 16,61, mutta putosi Tokion MM-kisoissa loppukilpailusta. Rurherford saavutti pronssia Barcelonan olympialaisissa 1992 tuloksella 17,36. Hän kukisti neljänneksi sijoittuneen Leonid Vološinin neljällä sentillä. Athletics Olympic Games 1992 at Barcelona (spa) Men: Triple Jump Sports123 Myöhemmin samana vuonna Rutherford sijoittui toiseksi Havannan maailmancupissa tuloksella 17,06. Stuttgartin 1993 ja Göteborgin 1995 MM- kilpailuissa hän putosi loppukilpailusta. Atlantan olympialaisissa 1996 hän sijoittui yhdenneksitoista. Rurherford hyppäsi ennätyksensä 17,41 m São Paulossa 17. toukokuuta 1992. Tulos oli syntyessään Bahaman ennätys, jonka Leevan Sands sittemmin rikkoi. Rutherford pyörittää nykyään nimeään kantavaa säätiötä, joka tukee nuorten bahamalaisten koripalloilijoiden ja amerikkalaisen jalkapallon pelaajien kouluttautumista Yhdysvalloissa. Hänestä tuli Brittiläisen imperiumin ritarikunnan jäsen, MBE, toukokuussa 2003. == Lähteet == * === Viitteet === Luokka:Bahamalaiset kolmiloikkaajat Luokka:Bahamalaiset olympiamitalistit Luokka:Vuonna 1964 syntyneet Luokka:Elävät henkilöt
Tappajahai 3

Tappajahai 3 (Jaws 3-D) on Joe Alvesin ohjaama yhdysvaltalainen kauhuelokuva vuodelta 1983. Se on toinen jatko-osa Steven Spielbergin vuoden 1975 Tappajahai-elokuvalle. Elokuvateattereihin tehtiin versio, joka käytti kolmiulotteista polarisaatiotekniikkaa; DVD- ja televisiolevitykseen tehtiin ”tavallinen” versio. == Juoni == Läheisessä Meri-huvipuistossa tapahtuu verilöyly. Valkohain poikanen yllättää ihmiset altaassa ja hetken kuluttua poikanen kuolee. Myöhemmin tapahtuu kuitenkin lisää murhia, ja saadaan selville, että asialla on kolmas valkohai: paljon julmempi ja suurempi kuin edelliset. ==Arvioita== Video-oppaassa vuodelta 1994 Tappajahai 3 saa yhden tähden viidestä, mikä vastaa sanallisesti arviota ”huono”. ==Lähteet== Luokka:Vuoden 1983 yhdysvaltalaiset elokuvat Luokka:Tappajahai-elokuvat Luokka:3D-elokuvat
Sheltie

Sheltie (Yhdysvalloissa silkie) on pitkäkarvainen marsurotu. Rodun tärkein tuntomerkki on pitkä, suora turkki. Se on eräs vanhimmista marsuroduista. ==Historiaa== Sheltie hyväksyttiin Englannissa uutena rotuna vuonna 1973 ja Yhdysvalloissa kahdesti vuosina 1932 (nimellä angora) ja vuonna 1980. American Cavy Breeders Association hyväksyi sen vuonna 1980. ==Ulkonäkö== Sheltien turkin tulee olla pitkä, pehmeä ja tuuhea. Eläimellä ei saa olla rusetteja (karvapyörteitä) eikä sen turkki saa kasvaa eteenpäin silmille. Käytännön syistä turkki pidetään täydessä mitassaan, jos eläintä aiotaan käyttää näyttelyissä. Turkin voi leikata lyhyemmäksi (pari senttiä) eli klipata, jos sitä ei näyttelytetä. Jos turkin leikkaa, sitä on toinen marsu jyrsinyt yms; menee näyttelyyn ja marsu on yli puolivuotias, se laitetaan suoraan klipattuun luokkaan. ==Hoito== Turkin hoitaminen on vaativin osuus sheltie-marsun hoidossa. Turkin päivittäinen hoito tulee aloittaa eläimen ollessa muutaman kuukauden ikäinen. Näyttelyihin tarkoitetun eläimen pitkä turkki on käärittävä nyyteille jotta se pysyisi siistinä ja säästyisi kulumiselta ja pureskelulta. Nyytittäminen aloitetaan kun karva alkaa laahata marsun perässä, se meinaa värjäytyä virtsan tai putujen takia tai takkuuntuu, ja sitä jatketaan kunnes turkki leikataan eli klipataan. Jatkuva kampaaminen ja nyytittäminen kuluttaa karvaa, mistä johtuen sheltie-marsujen näyttelyura klippaamattomien luokissa on varsin lyhyt. Näyttelysheltieitä pidetään usein erillishäkeissä, jotteivät muut marsut pääsisi nakertamaan sen karvaa. Toinen keino säästää näyttelyeläinten turkkia on pitää ne laumassa, mutta huolehtia siitä, että laumalla on jatkuvasti paljon heinää pureskeltavaksi. ==Lähteet== Luokka:Marsurodut
Yamakasi

Yamakasi on parkouria, free runningia ja muunlaisia akrobaattisia harjoituksia yhdistävä ranskalainen ryhmä, jonka katsotaan kehittäneen parkourin. Nimi yamakasi on johdettu lingalan kielestä. Ilmaisu Ya makási tarkoittaa suomeksi lähinnä sanapareja "vahva mies, vahva henki", ja siihen sisältyy lajin alkuperäinen ja edelleen voimassa oleva keskeinen tavoite: vahva yksilö on vahva niin ruumiiltaan, hengeltään kuin arvoiltaankin. Termiä yamakasi käytetään myös yleisnimenä kuvaamaan erityistä esittämisen muotoa erotuksena edellä mainituista samantapaisista lajeista. ==Yleistä== Yamakasin perustivat vuonna 1997 Pariisin lähiöistä kotoisin olevat David Belle, Sébastien Foucan, Yann Hnautra, Charles Perrière, Malik Diouf, Guylain N'Guba-Boyeke, Châu Belle Dinh, Laurent Piemontesi ja Williams Belle. Ryhmä hajosi 1998 David Bellen ja Sébastien Foucanin jätettyä sen erimielisyyksien vuoksi. Vuoden kuluttua Laurent Piemontesi, Châu, Williams ja Yann perustivat ryhmän uudelleen. "http://tracer2000.free.fr/us/indexus.html" Parkour -virallinen kotisivu englanniksi Nykyisin parkourina tunnetun "liikkumisen taiteen" () kehittivät Ranskassa 1980-luvulla nämä yhdeksän nuorta miestä. Ajatuksena on edetä kaupunkimaisessa ympäristössä pisteestä A pisteeseen B niin nopeasti kuin mahdollista, yamakasissa kuitenkin ilman esteettistä painopistettä. Näin ollen yamakasin harjoittaja esittää voltteja ja temppuja, mutta parkouraajat eivät niitä tee. Näillä ja free runningilla on kuitenkin joitakin eroja. ==Viitteitä populaarikulttuuriin== Ryhmä on näytellyt kahdessa fiktiivisessä elokuvassa, vuonna 2001 ensi-iltansa saaneessa, Luc Bessonin tuottamassa elokuvassa Yamakasi sekä sen vuonna 2004 tehdyssä jatko-osassa The Great Challenge. Vuonna 2007 ESPN, Laurent Piemontesi ja Châu Belle Dinh tekivät parkour- raportin Yamakasin jäsenistä. ==Lähteet== Luokka:Liikunta
Joan Oró

Juan Oró Florensa (26. lokakuuta 1923 Lérida, Katalonia, Espanja – 2. syyskuuta 2004 Barcelona) oli espanjalainen biokemisti, joka tutki muun muassa elämän syntyä. Orón yksi tunnetuimmista tuloksista oli elämälle tärkeiden nukleiinihappojen erään emäksen, adeniinin tuotanto elottomilla kemiallisilla reaktioilla vetysyanidista 1959–1962Juan Oró (1923–2004), Ricardo Guerrero . Tämä on merkittävimpiä elämän synnyn kokeellisia tutkimuksia Miller-Ureyn kokeen jälkeen. Oró väitti ensimmäisenä komeettojen kuljettaneen eloperäisiä molekyylejä maapallolle. ==Lähteet== Luokka:Espanjalaiset biokemistit Luokka:Vuonna 1923 syntyneet Luokka:Vuonna 2004 kuolleet
Kerulen

Kerulen (, ) on noin 1 250 kilometrin pituinen joki, joka virtaa Mongoliassa ja Kiinassa. Kerulenin lähde sijaitsee Mongoliassa noin 1 750 metrin korkeudessa lähellä Burhan Haldunin vuorta Hentiivuorilla noin 180 kilometriä koilliseen Ulaanbaatarista. Kerulen virtaa Burhan Haldunista itään läpi Hentiin provinssin. Joki virtaa itäisen Mongolian aroilla ja tyhjentää vetensä Hulun nuurin järveen Kiinassa. Järvellä ei normaalisti ole laskujokia, mutta runsasvetisinä vuosina järvi tulvii äyräittensä yli Mutnaya Protokan wadia pitkin, ja laskee vetensä Argun-jokeen, joka on Amurin alkujuoksu. Näin muodostuvalla Kerulen-Argun-Amur-jokisysteemillä on pituutta 5 052 kilometriä. == Lähteet == Luokka:Mongolian joet Luokka:Kiinan joet
Karhunruoho

Karhunruoho eli pohjankarhunruoho (Tofieldia pusilla) on Alismatales-lahkoon ja karhunruohojen sukuun kuuluva monivuotinen, mätästävä ruoho. == Ulkonäkö ja koko == Karhunruoho kasvaa 8–20 senttimetriä korkeaksi. Sen varsi on pysty ja vaaleanvihreä väriltään. Kasvin juurakko on suikertava, suomuinen ja lyhyt. Karhunruohon lehdet ovat 1–8 millimetriä pitkiä, 2–3 millimetriä leveitä, 3–7-suonisia, miekkamaisia ja jäykkiä. Lehdet kasvavat litteänä tyviruusukkeena. Karhunruoholla on enintään 1–2 pientä varsilehteä. Karhunruohon kukat ovat kaksineuvoisia ja aluksi vähän nuokkuvia. Kukinnolla on pituutta 3–20 millimetriä, ja se on pieni- ja tiheäkukkainen ja tähkämäinen latvaterttu. Karhunruoholla on viidestä kymmeneen kukkaa. Kehä on kaksikiehkurainen ja kiehkurat ovat keskenään samanlaisia ja kolmilehtisiä. Kehälehtien väri on vihertävä tai kellanvalkoinen. Karhunruoho kukkii vyöhykkeillä VI–VIII keski- ja loppukesällä. Karhunruohon hedelmä on pysty, soikeahko ja väriltään harmahtava kota. == Levinneisyys == Suomessa kasvi on yleinen maan pohjoisosassa. Lisäksi sitä tavataan harvinaisena Itä-Suomessa ja Pohjanlahden rannikolla Vaasan korkeudelle saakka. Karhunruohoa tavataan lisäksi muun muassa Ruotsissa, Norjassa, Venäjällä, Alppien alueella, Islannissa, Britanniassa, Färsaarilla, Grönlannissa, Kanadassa ja Yhdysvalloissa. == Elinympäristö == Karhunruoho kasvaa purojen ja jokien varsilla, lähteiköillä, lettosoilla, ravinteikkailla tunturikankailla sekä sammaleisilla kallioilla. Kasvi suosii kalkkia. == Lähteet == == Aiheesta muualla == * Kasviatlas 2022: Pohjankarhunruohon (Tofieldia pusilla) levinneisyys Suomessa. * Luontoportti: Karhunruoho (Tofieldia pusilla) * Pohjolan kasvien pauloissa: Tofieldia pusilla – pohjankarhunruoho * ITIS: Tofieldia pusilla Luokka:Karhunruohokasvit
Rupiah Banda

Rupiah Banda (13. helmikuuta 1937 – 11. maaliskuuta 2022) oli sambialainen poliitikko ja Sambian neljäs presidentti, joka toimi presidentin virassa vuosina 2008–2011. Hän toimi Levy Mwanawasan varapresidenttinä ennen tämän kuolemaa 19. elokuuta 2008. Mwanawasan kuoleman jälkeen Banda toimi sijaispresidenttinä ja hänet valittiin jatkamaan toimessa kansanvaalilla 30. lokakuuta 2008. Hänen vastaehdokkaansa Michael Sata oli tulosten laskennassa aluksi johdossa, mutta hävisi lopulta niukasti Bandalle. Sata väitti vaaleja vilpillisiksi ja vaati äänien uudelleenlaskentaa. Vuonna 2011 järjestetyt presidentinvaalit Sata voitti, ja Banda väistyi presidentin virasta syyskuun lopulla. Sambian talous kasvoi voimakkaasti Bandan kauden aikana, mutta hänen hallintoansa on syytetty myös laajamittaisesta korruptiosta. Banda muun sulki edeltäjänsä Mwanawasan perustaman korruption vastaisen ryhmän. Bandan epäillään kavaltaneen yli 10 miljoonaa euroa kautensa aikana. Hänen syytesuojansa kumottiin vuonna 2013, mutta häntä ei tuomittu missään vaiheessa rikoksista. == Lähteet == Luokka:Sambian presidentit Luokka:Vuonna 1937 syntyneet Luokka:Vuonna 2022 kuolleet
Arthur Rowe

Arthur Rowe (17. elokuuta 1936 Barnsley – 13. syyskuuta 2003) oli brittiläinen kuulantyöntäjä. Rowe aloitti yleisurheilun vuonna 1955, ja vuonna 1957 hän voitti ensimmäisen Britannian mestaruutensa kuulantyönnössä. Vuoden 1958 Kansainyhteisön kisoissa Cardiffissa Rowe voitti mestaruuden tuloksella 17,57 m. Vähän myöhemmin Tukholman EM-kilpailuissa hän työnsi loppukilpailun viimeisellä kierroksella Britannian ennätyksen 17,78 m ja ohitti siihen saakka kilpailua johtaneen Viktor Lipsnisin, jonka parhaaksi tulokseksi jäi 17,47 m. Elokuussa 1959 satakiloinen ja 187 cm pitkä Rowe työnsi Euroopan ennätyksen 18,59 m. Heinäkuussa 1960 hän menetti ennätyksen Vilmos Varjúlle kolmeksi päiväksi mutta paransi sitten ennätystä 18,92 metriin ja lokakuussa 19,11 metriin. Rooman 1960 olympialaisten loppukilpailusta hän karsiutui. Hän paransi Euroopan ennätystä jälleen Lontoossa 5. elokuuta 1961 ensin tulokseen 19,19 m ja sitten tulokseen 19,43 m. Kaksi päivää myöhemmin Mansfieldissä hän teki viimeisen ennätyksensä 19,56 m ja oli vuoden 1962 EM-kilpailujen kuulantyönnön suurin voittajasuosikki. Hän kuitenkin luopui yleisurheilusta vähän ennen EM-kisoja ja jatkoi urheilu-uraansa muun muassa rugbyn parissa. Hänen kuulantyönnön Euroopan ennätyksensä rikkoi Vilmos Varjú vasta vuonna 1966. ==Lähteet== * * * Luokka:Brittiläiset kuulantyöntäjät Luokka:Vuonna 1936 syntyneet Luokka:Vuonna 2003 kuolleet
Kuurolan koulu

Kuurolan koulu oli kyläkoulu Kokemäen Kuurolassa. Se lakkautettiin vuonna 2006. Vuonna 2005 koulun oppilasmäärä oli 24. Koulu perustettiin vuonna 1886, ja sitä remontoitiin 1950-luvulla. Koululla oli oma jääkiekkokenttä, mutta se poistatettiin lakkauttamisen jälkeen. Koulun viimeisenä rehtorina toimi Tuulevi Kava. == Lähteet == Luokka:Suomen peruskoulut Luokka:Kokemäen oppilaitokset
Vince Bellissimo

Vince Bellissimo (s. 14. joulukuuta 1982) on kanadalais-italialainen jääkiekkoilija, joka siirtyi tammikuussa 2010 Italian Serie A:ssa pelaavaan Asiagoon. == Ura == Bellissimo pelasi viimeisen juniorikautensa USHL-liigan Toledo Scarecrowsissa 2001–2002. Hänet valittiin kauden päätteeksi sarjan parhaaksi hyökkääjäksi, ja hän sijoittui sarjan pistepörssissä toiseksi tehtyään 76 pistettä 61 ottelussa. Florida Panthers varasi Bellissimon NHL:ään vuoden 2002 varaustilaisuudessa 158. varauksena. Seuraavaksi kaudeksi hän siirtyi NCAA-yliopistosarjaan Länsi-Michiganin yliopiston joukkueeseen. Bellissimo pelasi lopulta yliopistosarjassa kolme kautta, ja siirtyi ammattilaiseksi yliopistokauden 2004–2005 jälkeen, kun teki loppukauden mittaisen sopimuksen AHL:n San Antonio Rampagen kanssa maaliskuussa 2005. Syyskuussa 2005 Bellissimo teki kahden vuoden sopimuksen NHL-joukkue Carolina Hurricanesin kanssa. Hän ei Carolinassa päässyt pelaamaan, vaan pelasi farmissa sekä AHL:ssa että ECHL:ssä. Kausi 2005–2006 meni osaksi AHL:n Lowell Lock Monstersissa ja ECHL:n Florida Everbladesissa, ja kauden 2006–2007 Bellissimo pelasi kokonaisuudessa ECHL:ssa. Bellissimo siirtyi kaudeksi 2007–2008 Saksan DEL-liigaan ERC Ingolstadtin joukkueeseen. Saksassa Bellissimo oli DEL-liigan neljänneksi eniten maaleja tehnyt pelaaja, kun hän viimeistei 55 ottelussa 31 maalia. SM-liigajoukkue KalPa hankki Bellissimon joukkueeseensa kaudeksi 2008–2009. Hän sai potkut kuitenkin joukkueesta heikosti sujuneen alkukauden jälkeen marraskuussa. Loppukaudeksi hän siirtyi Itävallan pääsarjaan HC Innsbruckiin. Bellissimo palasi kaudeksi 2009–2010 Saksan liigan Ingolstadtiin. Tammikuussa 2010 hän kuitenkin vapautettiin sopimuksestaan, ja hän siirtyi Seria A:ssa pelaavaan Asiagoon. == Lähteet == == Aiheesta muualla == * Luokka:Kanadalaiset jääkiekkoilijat Luokka:Italialaiset jääkiekkoilijat Luokka:Florida Panthersin varaamat pelaajat Luokka:Kanadanitalialaiset Luokka:Vuonna 1982 syntyneet Luokka:Elävät henkilöt
Aymen Zidane

Aymen Zidane (, s. 3. maaliskuuta 1983 Tunis) on tunisialainen jalkapallomaalivahti, jonka nykyinen seurajoukkue on EGS Gafsa. ==Ura== Zidane aloitti uransa Stade Tunisienissa, jossa hän oli pitkään Hassen Bejaouin ja Wissem Naoualin varamaalivahtina. Kaudella 2008–2009 Naoualin siirtyessä US Monastiriin sai Zidane ykkösmaalivahdin roolin. Hän kuitenkin siirtyi kauden lopussa Gafsaan. ==Lähteet== * Kawarji.com Luokka:Tunisialaiset jalkapallomaalivahdit Luokka:Vuonna 1983 syntyneet Luokka:Elävät henkilöt
Sagamu

Sagamu eli Shagamu on kaupunki Nigerian Ogunin osavaltiossa, noin 50 kilometriä koilliseen maan suurimmasta kaupungista Lagosista. Vuonna 2000 siellä oli noin 174 000 asukasta.Maailman suurimmat kaupungit 06 Tilastokeskus Sagamun alueella on huomattavat kalkkikivivarat, mistä jalostetaan kaupungissa sementtiä Länsi-Afrikan suurimmassa sementtitehtaassa.Ogun State Nigeria Direct Alueen maataloustuotteista tärkeimpiä ovat kaakao ja kolapähkinät. Kaupungissa toimii yliopistollinen opetussairaala OOUTHS (Olabisi Onabanjo University teaching Hospital Sagamu). == Lähteet == Luokka:Nigerian kaupungit
Mail on Sunday

Mail on Sunday on rap-artisti Flo Ridan ensimmäinen studioalbumi. Se julkaistiin vuonna 2008. Sen ensimmäinen single "Low" sai suuren suosion ja se vieraili myös useiden listojen kärjessä. Muut singlet ovat "Elevator" ja "In the Ayer". ==Kappaleet== # Kappale Tuottaja(t) Vieraileva(t) artisti(t) Aika 1 "American Superstar" Da Honorable C.N.O.T.E. Lil Wayne 3:40 2 "Ack Like You Know" Deputy 3:45 3 "Elevator" Timbaland Timbaland 3:50 4 "Roll" J. R. Rotem Sean Kingston 4:00 5 "Low" DJ Montay T-Pain 3:50 6 "Priceless" Hit-Boy & Chase N. Cashe Birdman 3:52 7 "Ms. Hangover" J.R. Rotem 3:57 8 "Still Missin'" Kane Beatz 4:40 9 "In the Ayer" will.i.am will.i.am 3:40 10 "Me & U" DJ Frank E 4:30 11 "All My Life" FATBOI 3:33 12 "Don't Know How to Act" Da Honorable C.N.O.T.E. Yung Joc 3:33 13 "Freaky Deaky" Gorilla Tek Drum Majorz Trey Songz 3:17 14 "Money Right" Javon "4mill" Thomas Brisco & Rick Ross 3:16 * "Gotta Eat" (Best Buy bonus track) Young Juve 3:52 * "Make A Wish" (Best Buy bonus track) Firstborn 4:16 * "Low" (Travis Barker Remix) (iTunes bonus track) Travis Barker T-Pain 4:15 * "Liar Liar" (Bonus Track) The Runners Girlicious 3:30 Luokka:Flo Ridan albumit Luokka:Vuoden 2008 esikoisalbumit Luokka:Timbalandin tuottamat albumit pt:Mail on Sunday
Peniocereus greggii

Peniocereus greggii on kaktus, jota tavataan Yhdysvalloissa ja Meksikossa. P. greggii on monivuotinen kasvi, joka voi kasvaa 2,1 metriä korkeaksi. Sillä on suuret juuret ja pääjuuri voi painaa jopa 30 kilogrammaa. P. greggiin kukat ovat noin 10 senttimetriä halkaisijoiltaan ja ne ovat valkoiset. Kukat aukeavat vain yhden yön ajaksi. Hedelmä on punertava ja vajaa kahdeksan senttimetriä pitkä. P. greggii on kuivien maiden kasvi. Sitä esiintyy aavikoiden ruohomailla ja pensaikkoalueilla. Sen kanssa kasvaa usein esimerkiksi Larrea divaricata - ja Prosopis glandulosa -pensaita. P. greggii on koko levinneisyysalueellaan harvinaistunut. == Lähteet == Luokka:Kaktuskasvit
Edmund Piątkowski

Edmund Piątkowski (31. tammikuuta 1936 Konstantynów – 28. maaliskuuta 2016) oli puolalainen kiekonheittäjä. Edmund Piątkowski voitti Tukholman EM- kilpailuissa 1958 kultaa kiekonheitossa. Hänen voittotuloksensa oli 53,92 m, jolla hän sai 10 cm:n eron hopeamitalisti Todor Todoroviin. Seuraavan vuoden toukokuussa hän ensin vei lajin Euroopan ennätyksen Italian Adolfo Consolinilta tuloksella 57,89 m ja paransi sitten 14. kesäkuuta 1959 Varsovassa maailmanennätyksen lukemiin 59,91 m. Rooman 1960 olympialaisissa ME-mies jäi viidenneksi tuloksella 55,12 m. Vuonna 1961 Jay Silvester otti Piątkowskilta maailmanennätyksen ja ylitti samalla ensimmäisenä kiekonheittäjänä virallisesti 60 metrin rajan. Viisi päivää myöhemmin eli 16. elokuuta Piątkowski ylitti myös tuon rajan heittäessään Łódźissa Euroopan ennätyksen 60,47 m. Belgradin EM-kilpailuissa 1962 hän sijoittui neljänneksi tuloksella 55,13 m. Pistesijoille hän pääsi myös Tokion olympialaisissa 1964 (seitsemäs tuloksella 55,81), Budapestin EM-kilpailuissa 1966 (neljäs tuloksella 56,76) ja Méxicon olympialaisissa 1968 (seitsemäs tuloksella 59,40). Vielä Ateenan EM-kilpailuissa 1969 hän sijoittui 12:nneksi tuloksella 53,64 m. Piątkowskilla oli pituutta 182 cm ja parhaina urheiluvuosinaan hän painoi 90 kg. ==Lähteet== * * * * ===Viitteet=== Luokka:Puolalaiset kiekonheittäjät Luokka:Vuonna 1936 syntyneet Luokka:Vuonna 2016 kuolleet
Grind

Grind on yhdysvaltalainen elokuva joka sai ensi-iltansa vuonna 2003, joka kertoo teineistä, jotka haluavat päästä skeittauksen huipulle. Grindin päähenkilöita ovat Eric Rivers (Mike Vogel), Matt Jensen (Vince Vieluf), Dustin Knight (Adam Brody) ja Sweet Lou (Joey Kern). Elokuvassa nähdään myös skeittilegenda Bam Margera. Elokuvassa Eric ja hänen kaverinsa haluavat lähteä kiertueelle ja yrittää tavoittaa Jimmy Wilsonia (Jason London). == Aiheesta muualla == * Luokka:Yhdysvaltalaiset nuortenelokuvat Luokka:Vuoden 2003 yhdysvaltalaiset elokuvat
Hyundai H-1

Hyundai H-1 on Hyundain valmistama automallisarja, josta on myyty Euroopassa kolmea mallia: * Hyundai Starex, (nimetty H-200:ksi Hollannissa), tila- auto/van * Hyundai Satellite, tila-auto/van * Hyundai i800, tila-auto/van * Hyundai Libero, paketti-auto
Joulun tähdet (vuoden 1994 albumi)

Joulun tähdet – uusia joululauluja - ja tuttujakin! on eri suomalaislaulajien joululauluja sisältävä albumi. Se julkaistiin vuonna 1994. Albumin laulut ovat uusia, lukuun ottamatta kappaleita "Valkea joulu", "Helkkää pienet tiu'ut" sekä "Tähti tähdistä kirkkain". == Kappaleet == == Lähteet == * Joulun tähdet -CD Luokka:Vuoden 1994 joulualbumit Luokka:Suomalaiset joulualbumit
Anthony Gilkison

Anthony Gilkison (3. kesäkuuta 1913 – 13. maaliskuuta 2000 Devon) oli brittiläinen elokuvaohjaaja. Hän osallistui vapaaehtoisena Suomen talvisotaan. Anthony Gilkison opiskeli Oxfordissa, Heidelbergissä ja Münchenissä. Hän perusti 1930-luvun alussa Englannissa oman elokuvayhtiön. Hän teki varsinkin dokumenttielokuvia, ja läpimurtoteos oli Sankt Moritzia talviurheilukeskuksena esitellyt dokumentti. Gilkisonin isä ja muut lähisuvun miehet kaatuivat ensimmäisessä maailmansodassa. Suomen talvisodan sytyttyä Gilkison perusti vapaaehtoisryhmän nimeltään London Fire Volunteers. Neljästäsadasta vapaaehtoisesta kahdeksan valittua saapuivat paloauton kera Suomeen ja osallistuivat Helsingissä sammutustöihin ja myöhemmin karjalaisten evakuointiin. Jatkosodan puhjettua Gilkison palasi kotimaahansa ja osallistui sotaan laskuvarjojääkärinä Pohjois-Afrikassa ja Jugoslaviassa. Siteet Suomeen säilyivät, sillä hän avioitui suomalaisen naisen kanssa ja hänellä oli kesämökki Nauvon saaristossa. Sotien jälkeen Gilkison työskenteli useissa eri maissa 20th Century Foxin palveluksessa. Lopulta hän perusti oman tv-yhtiön; tästä syntyi myöhemmin kansainvälinen yhtiö Viacom, jonka hallituksen puheenjohtajanakin hän toimi. == Lähteet == * Luokka:Brittiläiset elokuvaohjaajat Luokka:Vuonna 1913 syntyneet Luokka:Vuonna 2000 kuolleet
The Levellers

The Levellers on englantilainen rockyhtye, joka on ottanut vaikutteita punk- ja folkmusiikista. Vuonna 1988 perustettu yhtye on ollut suosituimmillaan 90-luvun puolivälissä. Yhtyeen vuonna 1995 ilmestynyt albumi Zeitgeist ylsi Britannian albumilistan kärkipaikalle. ==Jäsenet== *Mark Chadwick (Laulu, kitara) *Simon Friend (1990-: Kitara, laulu) *Jeremy (Jez) Cunningham (Basso, Laulu) *Charlie Heather (Rummut) *Jon Sevink (viulu) *Matt Savage (2003-: Kosketinsoitin, taustalaulu) ===Entiset jäsenet=== *Alan Miles *David Buckmeister ==Diskografia== ===Studioalbumit=== *A Weapon Called the Word (1990) *Levelling The Land (1991) UK 14 *Levellers (1993) UK 2 *Zeitgeist (1995) UK 1 *Mouth to Mouth (1997) UK 5 *Hello Pig (2000) UK 28 *Green Blade Rising (2002) UK 77 *Truth and Lies (2005) UK 102 *Letters from the Underground (2008) UK #24 *Static on the Airwaves (2012) *We the Collective (2018) ===Kokoelmat=== *See Nothing, Hear Nothing, Do Something: UK Singles and Live Collection (1992) *Headlights, White Lines, Black Tar Rivers (Best Live) (1996) UK 13 *One Way of Life: The Very Best Of The Levellers (1998) UK 15 *Special Brew (2001) *Greatest Hits (2014) == Lähteet == ==Aiheesta muualla== * Yhtyeen kotisivut * Luokka:Brittiläiset rockyhtyeet
Joulun tähdet (vuoden 2002 albumi)

Joulun tähdet on eri suomalaislaulajien joululauluja sisältävä albumi. Se julkaistiin vuonna 2002. == Kappaleet == == Lähteet == * Joulun tähdet -CD Luokka:Vuoden 2002 joulualbumit Luokka:Suomalaiset joulualbumit
RTK

RTK tai RtK voi tarkoittaa ainakin seuraavia asioita: * Radio Televizioni i Kosovës, yleisradioyhtiö Kosovossa. * Rakennusteollisuuden kustannus RTK Oy * Rannikkotykistökoulu (RtK) * Reaaliaikainen kinemaattinen mittaus, GPS- satelliittimittausmenetelmä * RTK-Palvelu, raumalainen siivous- ja kiinteistönhuoltoyritys * Tyrosiinikinaasireseptorit eli RTK:t (eng. receptor tyrosine kinase) * RTK, Lossi Turunen, oik. Onni Pohjanpalo, suomalainen rap- artisti.
Anselme Gaëtan Desmarest

Anselme Gaëtan Desmarest (6. maaliskuuta 1784 Pariisi–4. kesäkuuta 1838 Maisons-Alfort) oli ranskalainen eläintieteilijä. Anselme Gaëtan Desmarestin isä oli geologi Nicolas Desmarest (1725-1815). Hänen poikansa Eugène Anselme Sébastien Léon Desmarest (1816-1889) oli hyönteistieteilijä. Desmarest kuvaili ja nimesi suuren määrän nisäkkäitä ja myös muutamia lintuja, muun muassa loistokaijan (Polytelis swainsonii)ITIS ja valkokulmanäpsyn (Poecilotriccus sylvia).Zoonomen == Teoksia == * Histoire Naturelle des Tangaras, des Manakins et des Todiers. 1805. * Dictionnaire des Sciences Naturelles, yhdessä André Marie Constant Dumérilin kanssa. 1816–1830. * Mammalogie ou description des espèces des Mammifères. 1820. * Considérations générales sur la classe des crustacés. 1825. == Lähteet == Luokka:Ranskalaiset eläintieteilijät Luokka:Ranskalaiset ornitologit Luokka:Vuonna 1784 syntyneet Luokka:Vuonna 1838 kuolleet